Natasha Dowie

Natasha Khalila Dowie (født 30. juni 1988) er en engelsk fotballspiller som spiller spiss for Liverpool, på lån fra Reading.

Dowie har spilt for Watford, Fulham, Charlton Athletic, Everton, Barnet, Liverpool, Doncaster og Reading i hjemlandet. Hun har også hatt flere opphold i Melbourne Victory i Australia. Etter å ha blitt seriemester med Melbourne i Australia, gikk hun i 2019 til Vålerenga i den norske Toppserien. Hun ble lagets toppscorer med 19 mål på 21 kamper totalt i serie og cup, og Vålerenga tok sølv i Toppserien og var tapende cupfinalist i sesongen Dowie spilte for klubben. Hun har også spilt for Linköpings FC i Sverige, og AC Milan i Italia.

Hun spilte for aldersbestemte landslag før hun i 2009 debuterte på det engelske A-landslaget. Dowie ble ikke inkludert i Englands tropp til VM i 2011 og EM i 2013, eller for Storbritannias lag til OL i 2012. Utelatelsen av Dowie var kontroversiell da hun var blant de mestscorende spillerne i den engelske ligaen på tidspunktet.

Referanser

Eksterne lenker 

 

Engelske fotballspillere
Fotballspillere for Vålerenga Fotball Damer
Utenlandske fotballspillere i Norge